
Comisia pentru buget,

finanţe şi bănci

Bucureşti,        23.04.2002 

Nr. 232

AVIZ

asupra proiectului de Lege privind organizarea şi desfăşurarea unor activităţi economice de către persoanele fizice

Cu adresa nr. 195 din 18 aprilie 2002, Biroul Permanent, conform art. 89 şi 107 din Regulamentul Camerei Deputaţilor, a sesizat pentru examinare şi avizare Comisia pentru Buget, Finanţe şi Bănci cu proiectul de Lege privind organizarea şi desfăşurarea unor activităţi economice de către persoanele fizice.

In urma examinării, în şedinţa din data de 23.04.2002, Comisia, cu 22 de voturi pentru şi 3 împotrivă, a hotărât supunerea spre dezbaterea şi adoptarea Plenului Camerei Deputaţilor a  proiectului de Lege în forma prezentată  cu amendamentul ca pe tot cuprinsul legii sintagma “liberale” să fie înlocuită cu expresia “libere”.

